Dita Lūriņa

Dita Lūriņa-Egliena (dzimusi Dita Lūriņa  Liepājā) ir latviešu aktrise un teātra režisore, arī raidījumu vadītāja. Darbojas Latvijas Nacionālajā teātrī.

Biogrāfija 
Ditas Lūriņas tēvs ir aktieris un režisors Valdis Lūriņš, māte — Liepājas teātra aktrise Marita Lūriņa-Stelmakere. Dita Lūriņa ir precējusies ar aktieri Mārtiņu Eglienu.

2000. gadā absolvējusi Latvijas Kultūras akadēmiju.

Kopš 2000. gada ir Latvijas Nacionālā teātra aktrise. Kopš 2002. gada ir Teātra darbinieku savienības locekle. Vairākkārt ir tikusi nominēta Spēlmaņu nakts balvai dažādās nominācijās: 2000. gadā — Labākā jaunā skatuves māksliniece par Natašas lomu diplomdarbā "Trīs māsas", 2001. gadā — Labākā jaunā skatuves māksliniece par Maijas lomu ("Maija un Paija"), 2002. gadā — Labākā jaunā skatuves māksliniece par Annas lomu ("Sfinksa"), 2009. gadā — Gada aktrise par soloprogrammu "Sapnis par Brodveju", 2010. gadā — Gada aktrise par Antonijas lomu ("Skroderdienas Silmačos"), 2011. gadā — Gada aktrise otrā plāna lomā par Dollijas lomu ("Anna Kareņina"), 2017. gadā — Gada aktrise par Elzas lomu izrādē "Sieviete" un Trīnes lomu izrādē "Trīne".

Filmējusies vairākos seriālos, tai skaitā "Neprāta cena", "UgunsGrēks", "Būt mīlētai", "Eņģeļu māja".

Jau studiju laikā pastiprināti interesējusies par teātra režiju, kam profesionāli pievērsusies kopš 2019. gada. Bijusi režisore trijām izrādēm: "Tango bez asinīm" Nacionālajā teātrī, "Ķiršu dārzs" Liepājas teātrī un 2021. gada izrādei "Ferdinands un Luīze" Nacionālajā teātrī.

2017. gada 18. novembrī apbalvota ar Triju Zvaigžņu ordeņa 4. šķiru.

Lomas teātrī 

 Mare (M. Zālīte, J. Lūsēns — "Indriķa hronika", 2000)
 Maija (A. Brigadere "Maija un Paija", 2001)
 Anna (M. Zālīte, J. Lūsēns — "Sfinksa", 2001)
 Sniegbaltīte (brāļi Grimmi — "Sniegbaltīte un septiņi rūķīši", 2001)
 Rīna (A. Pleijele — " Rīt būs atkal jauna diena", 2001)
 Dace (J. Jurkāns — "Viņš taču ir muļķis", 2002)
 Ieviņa (R. Blaumanis — "Skroderdienas Silmačos", 2002)
 Helēna (E. Labišs — "Salmu cepurīte", 2002)
 Zāra (R. Blaumanis — "Skroderdienas Silmačos", 2002)
 Eva-Lota Lisandere (A. Lindgrēna — "Superdetektīvs Blumkvists", 2003)
 Ieva (I. Ābele — "Dzelzszāle", 2003)
 Poļina (A. Ostrovskis — "Ienesīga vieta", 2003)
 Marija (R. Šeridans — "Mēlnesības skola", 2004)
 Baiba (Rainis — "Pūt, vējiņi!", 2004)
 Maša (A. Arbuzovs — "Cietsirdīgās spēles", 2005)
 Asnate (Rainis — "Jāzeps un viņa brāļi", 2005)
 Marianna (Moljērs — "Tartifs", 2007)
 Sandra (Z. Liepiņš, A. Manfelde — "Adata", 2007)
 Mērija (Ē. Vilsons — "Pīles lidojums klusumā", 2008)
 Kerija (R. Pauls, J. Peters — "Kerija. Retrospekcija", 2008)
 Alīda Ieviņa (M. Zālīte — "Lācis", 2009)
 Marija (Z. Liepiņš, K. Dimiters — "Vadonis", 2009)
 Ditas Lūriņas muzikālā programma "Sapnis par Brodveju", 2009
 Karolīne (E. fon Horvāts — "Kazimirs un Karolīne", 2010)
 Reza (R. Pauls, I. Ābele, L. Langa "Leo. Pēdējā bohēma", 2010)
 Antonija (R. Blaumaņa "Skroderdienas Silmačos", 2010)
 Darja Aleksandrovna (Dollija) (Ļ. Tolstojs "Anna Kareņina", 2010)
 Pirtnieka Mārieta (Ā. Purmalis "Ādama stāsts", 2011)
 Kleopatra Ļvovna Mamajeva (A. Ostrovskis "Arī gudrinieks pārskatās", 2011)
 Gudula ("Parīzes Dievmātes katedrāle", 2012)
 Kārina Pāsa (A. H.Tammsāre "Zeme un mīlestība", 2012)
 Kaspariusa kundze (Ē. Kestners "Trīs vīri kūrortā", 2012)
 Reičela Arbetnote (O.Vailds "Sieviete, kura nav uzmanības vērta", 2013)
 Sieviete, Biruta, Klodija (J.Sudrabkalns, B.Skujeniece "Trubadūrs uz ēzeļa", 2013)
 Liduvina, Augusto virēja (M. de Unamuno "Migla", 2014)
 Valērija / Ē. fon Horvāts "Vīnes meža stāsti", 2015/
 Balta lapa, Prostitūta, Diāna Filibera/ T. Manns "Avantūrista grēksūdze", 2015/

Lomas seriālos 
 "Sirdsmīļā Monika" (2001) — Sarmīte
 "Likteņa līdumnieki" (2003—2008) — Elga
 "Neprāta cena" (2007—2009) — Marta Pētersone
 "UgunsGrēks" (2009—2010) — Marta Pētersone
 "Būt mīlētai" (2011) — Zane
 "Eņģeļu māja" (2012—2013) — Lauma
 "Ēnu spēles" (2017) — Iveta Kronenberga
 "Viņas melo labāk" (2018/2020) — Ligita Vārpiņa
 "Nebaidies ne no kā" (2021) — Maija

Atsauces

Ārējās saites 
 Dita Lūriņa pēc trīsdesmitgadnieku krīzes
 Dita Lūriņa izrades.lv

1978. gadā dzimušie
Liepājā dzimušie
Latviešu kinoaktieri
Latvijas kinoaktieri
Latvijas teātra aktieri
Triju Zvaigžņu ordeņa virsnieki